สมเด็จพระราชาธิบดีอับดุล ระฮ์มัน

สมเด็จพระราชาธิบดีตวนกู อับดุล ระห์มัน อิบนี อัลมาร์ฮุม ตวนกู มูฮัมมัด  (; 24 สิงหาคม ค.ศ. 1895 – 1 เมษายน ค.ศ. 1960) เป็นยังดีเปอร์ตวนเบอซาร์แห่งรัฐเนอเกอรีเซิมบีลันใน ค.ศ. 1933 และเป็นยังดีเปอร์ตวนอากงพระองค์แรกแห่งสหพันธรัฐมาลายา ตั้งแต่ ค.ศ. 1957 จนกระทั่งสวรรคตใน ค.ศ. 1960

พระชนม์ชีพช่วงต้น
อับดุล ระฮ์มันเสด็จพระราชสมภพที่เซอรีเมอนันตีในวันที่ 24 สิงหาคม ค.ศ. 1895 โดยเป้นพระราชโอรสองค์ที่สองในตวนกู มูฮัมมัด อิบนี ตวนกู อันตะฮ์ ยังดีเปอร์ตวนเบอซาร์องค์แรกแห่งรัฐเนอเกอรีเซิมบีลันสมัยใหม่ และยังดีเปอร์ตวนเบอซาร์องค์ที่ 7 แห่งเซอรีเมอนันตี (1888–1933) กับตุนกู ปวน จิก พระมเหสีองค์ที่สอง

พระองค์เข้ารับการศึกษาระดับประถมที่โรงเรียนมลายูเจิมโปล แล้วเข้าวิทยาลัยมลายูในช่วง ค.ศ. 1907 ถึง 1914 พระองค์ทรงงานที่สำนักงานเลขาธิการสหพันธ์ในกัวลาลัมเปอร์เป็นเวลา 1 ปี ก่อนที่จะได้รับแต่งตั้งเป็นผู้ช่วยเจ้าหน้าที่กรมสรรพากรในเซเริมบัน พระองค์รับราชการในกองทหารอาสาสมัครทหารราบมาลายาในตำแหน่งร้อยตรี และได้รับการเลื่อนยศเป็นร้อยโทใน ค.ศ. 1918Abdul Samad Idris (1961) Takhta Kerajaan Negeri Sembilan Utusan Printcorp Sdn Bhd

ได้รับเลือกเป็นยังดีเปอร์ตวนอากง
อับดุล ระฮ์มันได้รับเลือกเป็นยังดีเปอร์ตวนอากงองค์แรกของมาลายาที่เป็นเอกราชในวันที่ 31 สิงหาคม ค.ศ. 1957 ด้วยผลโหวต 8 ต่อ 1 เอาชนะสุลต่านอาบู บาการ์แห่งรัฐปะหัง(4 August 1957) Sunday Times, Singapore

พระองค์เป็นผู้ปกครองรัฐเนอเกอรีเซิมบีลันเป็นเวลา 24 ปีก่อนได้รับเลือกเป็นยังดีเปอร์ตวนอากงองค์แรก

 สวรรคตและพิธีศพ 
อับดุล ระฮ์มันสวรรคตขณะบรรทมที่อิซตานาเนอการา กัวลาลัมเปอร์ ในช่วงเช้าวันที่ 1 เมษายน ค.ศ. 1960 จากนั้นในวันต่อมา มีการจัดขบวนแห่พระศพแบบรัฐพิธีที่กรุงกัวลาลัมเปอร์ จากนั้นโลงศพไม้สักของอับดุล ระฮ์มันจึงถูกเคลื่อนย้ายด้วยรถไฟไปยังเซอเริมบัน และต่อด้วยรถม้าพระศพไปยังอิซตานาเบอซาร์ เซอรีเมอนันตี พระองค์ถูกฝังที่สุสานหลวงที่เซอรีเมอนันตี รัฐเนอเกอรีเซิมบีลัน ในวันที่ 5 เมษายน ค.ศ. 1960Mubin Sheppard (1960) The Death and Funeral of His Late Majesty Tuanku Abdul Rahman Malaya in History Vol 6 No. 1 Malayan Historical Society, Kuala Lumpur

อ้างอิง

แหล่งข้อมูลอื่น
 Malaysia National Library's Tuanku Abdul Rahman biography.
 Council of Rulers' Tuanku Abdul Rahman biography (in Malay).
 Yang di-Pertuan Agong (Malaysian Monarchy)

หมวดหมู่:พระมหากษัตริย์มาเลเซีย
หมวดหมู่:ชาวมาเลเซียเชื้อสายมีนังกาเบา
หมวดหมู่:มุสลิมชาวมาเลเซีย
หมวดหมู่:พระมหากษัตริย์แห่งรัฐเนอเกอรีเซิมบีลัน
หมวดหมู่:พระมหากษัตริย์ผู้ทรงก่อตั้ง